[{"text_idx": "#000000", "text": "Dum la jaro 2017, anoncita de Unesko kiel Zamenhof-Jaro, en Pollando oni festas ankau\u0306 la Jaron de Vistulo. Pro la eventoj, ni anoncas internacian konkurson por versaj\u0302oj en la internacia lingvo Esperanto je la temo C\u0302e la rivero Vistulo."}, {"text_idx": "#000001", "text": "Pollando, kiun trafluas la granda, pitoreska rivero Vistulo, estas larg\u0302e konata de esperantistoj el la tuta mondo kaj ofte estas nomata \u201cla lando c\u0302e Vistulo\u201d. La rivero dum jarcentoj estis grava komerctrako kaj danke al tio kreskis c\u0302e g\u0302i ric\u0302aj, belaj urboj kiel Krakovo, Varsovio, Torun\u0301, Gdan\u0301sk. La rivero dau\u0306re influas la vivon de la tuta lando. C\u0302e Vistulo naskig\u0302is Esperanto. Log\u0302is tie, agis kaj laboris multaj eminentaj poloj. En la c\u0302evistulaj urboj okazis Esperanto-kongresoj kaj multaj aliaj Esperanto-arang\u0302oj. De la polaj montoj g\u0302is la Balta Maro ravas kaj allogas turistojn tre diversaj regionoj kun pitoreska naturo kaj elementoj de la tradicia pola kulturo."}, {"text_idx": "#000005", "text": "Ni esperas, ke dum la Zamenhof-Jaro esperantistoj kontribuos ankau\u0306 al nia landa festado, rememoriganta la belecon kaj valoron de Vistulo \u2013 \u201cla reg\u0302ino de polaj riveroj\u201d Bonvolu partopreni en la konkurso kaj informi pri g\u0302i viajn geamikojn."}]